Erediens - 21 Februarie 2021
As jy net een ding kon doen
Vandat ons klein is leer ons dat daar iets is wat ons kan doen wat niemand anders op aarde kan doen nie. Hierdie is egter 'n leuen. Daar is baie mense wat dieselfde take kan verrig, maar daar is niemand wat dit op jou manier kan doen nie.
Begin in lofprysing:
Kom ons sing saam met die gemeente die volgende lied. Lied 308:1,5. Neem my lewe, laat dit Heer.
Julle weet dat ek niks teruggehou het wat vir julle voordelig kon wees nie, toe ek by julle in die openbaar gepreek en julle in julle huise onderrig het. Ek het sowel die Jode as die Grieke ernstig vermaan om hulle tot God te bekeer en in ons Here Jesus te glo.
"En nou gaan ek Jerusalem toe, daartoe gedring deur die Gees. Wat dáár met my sal gebeur, weet ek nie. Ek weet dat die Heilige Gees my in elke stad verseker dat gevangenskap en vervolging op my wag. Maar al is my lewe vir my kosbaar, reken ek dit van geen belang nie as ek maar net my lewenstaak kan voltooi en die dienswerk wat ek van die Here Jesus gekry het, kan klaar maak: dit is om die evangelie van God se genade te verkondig.
In die Bybel sien ons gereeld dat die volgelinge van Jesus spesifieke vaardighede gehad het vir spesifieke uitdagings. In die boek Esther sien ons dat sy 'n goeie diplomaat was. Watter vaardigheid het daaragter geskuil?
Ons sien dat Dawid baie moed gehad het. Watter vaardigheid was daar in sy agtergrond? En so kan ons aangaan oor al die Bybel se karakters. Elkeen het 'n vaardigheid gehad, maar dis eers wanneer ons dieper in hul lewens in delf, dat ons kan sien wat dit was. Hul dade wys op hul verskillende vaardighede.
Ek wil vandag met jou vier vaardighede deel wat ons vind in die Bybel. Dit lyk vir my asof daar elf is, maar ek wil hê ons moet fokus op vier vaardighede vandag.
Voordat ons na daardie vaardighede kan kyk, moet ons eers kyk na wat presies 'n vaardigheid is. Ons kan twee definitiewe bestanddele gee vir wat vaardighede is. Dit gaan in albei gevalle oor iets wat in jou is.
Iets waarin jy goed is (wetend of onwetend)
Iets waarvan jy hou (wetend of onwetend)
Jy sien dis belangrik om te onderskei tussen hierdie twee stellings wat ek maak. Baie mense is dalk goed in iets, maar hulle hou nie daarvan nie. Ander hou weer van iets, maar is nie goed daarin nie. Vaardighede kan net ontwikkel word wanneer albei met mekaar belyn word. Albei moet ontgin word. Indien dit wel gebeur, kan jy sien dat jou vaardighede tot optimale benutting in die Koninkryk gebruik kan word.
Dissipelskap gebeur in twee rigtings. Dit funksioneer na binne en na buite. Eerstens na die binnekant toe van die kerk. Daar is baie mense in die kerk wat steeds nie dissipels van Jesus is nie. Dit gebeur ook na buite. Na mense wat daar buite beweeg wat nog glad nie deel is van enige gemeente of die Koninkryk nie.
Ons vaardighede is daar om die kerk en Koninkryk na binne en na buite te versterk.
Die rigtings waarin dissipelskap funksioneer – na buite en na binne. En dis presies waarna Paulus in hierdie tekste verwys. Hy is vreesloos om Jerusalem toe te gaan omdat hy weet dat hy sy vaardighede reg ingespan het vir die kerk. Hy het dit na binne en na buite gedoen om dissipels van Jesus te maak.
Het jy al jou vaardighede ingespan vir die Koninkryk?
Die vier vaardighede wat ek dink ons soms mis in die kerk is die volgende. Dis vanuit talle lyste van vaardighede wat aanlyn beskikbaar is. Van die lyste waardeur ek gegaan het was lank, en ander kort. Ek dink nie daar was twee wat dieselfde was nie.
Storie -vertelling (Salomo) – Die vaardigheid om ander te laat omgee deurdat 'n storie vertel word.Salomo moes volgens Spreuke, Prediker en Hooglied 'n briljante skrywer gewees het wat oor 'n wye reeks vrae gedink het. Meer as enige iets anders, het hy die kapasiteit gehad om stories te vertel. Kom ons kyk na 'n boek soos Spreuke. Dit gebruik eenvoudige taal en wil almal help om prentjies te ontwikkel. Stories het die kapasiteit om prentjies te ontlok. Die hoorders of lesers van Spreuke kan hulself in die situasie van die verskillende scenario's indink.
Ons moet meer geleentheid gee om stories te vertel en na te luister in die kerk.
Taal (Dawid) – Mense wat deur eerlike taal ons herinner dat ons mens is, dat ons stilstaan.Dawid se eerlike taal in die Psalms is juis ook nodig in vandag se tyd. Ons moet fokus op eerlike emosies en die impak daarvan.
Die kerk kan nie net stories vertel wat ons help om meer doelgerig te leef nie. Ons moet ook taal gebruik om dit te doen.
Argitektuur (Moses) – Die manier wat ons spasies vul is belangrik. Jy kan 'n uitstekende preek gee net deur 'n stoel neer te sit en met 'n gemeente daaroor te gesels. Waaraan dink jy wanneer jy die stoel sien? Op watter stoele sit jy vandag? Is daardie stoele gemaklik? Watter impak het dit op jou as mens?
In die Bybel vind ons dat spesifieke argitektuur belangrik is. Moses moes byvoorbeeld baie spesifiek die ark laat bou het. Dit moes mense in konneksie met God bring. Minimalistiese voorwerpe in gebou wat die rigting wys na Jesus, het die potensiaal om mense nader aan God te bring.
Tegniese vaardighede (Moses) – Ons sien dat God direkte opdragte gee aan Moses oor wie spesifieke take moes verrig met die bou van die ark. Dit was ook dieselfde vir Salomo wanneer hy die tempel baie jare later gebou het. In die geval van Salomo was nie eers al die bouers Israeliete nie, maar hulle was die beste.Ons moet weg beweeg daarvan dat die kerk dink ons kan net 'n verskil maak met die mense wat ons hier het. Ons kan maar wyer kyk.
Ook dit het die potensiaal om dissipels te maak.
Gebruik jy vandag jou vaardighede om die Koninkryk uit te brei?
Nog preke en boodskappe:
Emma Holder, Bernard Semmelink, Roelie van Wyk, Max de Waal, Andre Pretorius
21 Kotie Meyer 083 383 2119
Sharne Viljoen ----------------
23 Erich Aspeling 079 715 5246
24 Elize- Kleintjie Fourie 082 856 8065
Lerisha Jordaan 082 275 4140
25 Martin Smith 011 760 1354
Evelyn van Aarde 061 324 9002
26 Frederik de Beer 072 621 5935
Lynette Jonker 072 604 5759
Truia Pretorius 082 585 4458 (90 jaar)
Shirley Schelle 073 726 2834
27 Deon Swart 082 775 8363
JP Swart 084 583 6600
Juan-Martin v Aswegen 084 5264796
Erediens - Sondag 14 Februarie 2021
Hoe gaan ek my vrye tyd spandeer in 2021?
Want baie gelowiges lewe maar net elke dag sonder om na te dink oor wat God se Woord oor hierdie tema sê.
Vandag se lofprysing is 'n medley van die liedere wat ons tydens hierdie reeks gesing het. Onthou lofprysing is 'n sleutel tot ons vrye tyd in God se teenwoordigheid.
Jy dink dalk hierdie tema is nie belangrik vir jou nie, maar ek daag jou uit om vandag nuut te dink oor hoe jy jou vrye tyd spandeer.
Johan Smit het gesê: "Namate jy bereid is om in die omhelsing van God se liefde te ontspan, raak jy los van die vrese en bereid om liefde te gee."
Vrye tyd is essensieel tot ons elkeen se geestelike groei, en daarom is daardie tema vir my en jou belangrik vandag. Daarom het jy vandag nodig om hierdie boodskap te hoor.
Die Bybel praat nie direk oor hoe ons ons vrye tyd spandeer nie, maar daar is onder die teologiese lyne word daar baie gesê oor die onderwerp.
In al die tekste waar dit onderliggend is, word die sleutel tot ontspanning gesien as persoonlike konneksie met God. Stiltetyd.
Wanneer ek en jy vrye tyd het, is die doelwit om daardie vrye tyd te vul met iets. Wanneer ons nie stil raak by God oor hoe om daardie tyd te vul nie, kan vrye tyd baie sleg wees. Destruktief. Vrye tyd kan sonder 'n doelwit wees, sonder 'n rede.
Vrye tyd moet pro-aktief gevul word met iets wat die potensiaal het om ons te vul. As jy hou van houtwerk doen of skryf of opera bywoon of rugby kyk kan dit net deel wees van jou vrye tyd wanneer jy voel dat dit jou vervul of ten minste die potensiaal het om jou te vervul. Wanneer jy nie hou van houtwerk doen of opera of wat ook al nie, kan jy jou vrye tyd daarmee vul, maar dit gaan jou vul nie.
Eerstens moet ons dus ons tyd vul met 'n aktiwiteit wat ons vervul.
Tweedens moet ons daardie tyd vul met mense wat ons vervul, of wat dan die potensiaal het om ons te vervul. Daar is niks erger as om jou vrye tyd te spandeer met mense wat jou aftrek of platvee nie.
So vrye tyd word gevul met aktiwiteite en mense, en ek gaan jou vandag wys hoe stiltetyd die sleutel is om daardie aktiwiteite en mense so deel te maak van jou vrye tyd dat dit nie net jou vul nie, maar ook hulle sal vul.
Here, God. Ons wil so graag ons vrye tyd vul met goeie verhoudings en die regte aktiwiteite. Ons weet dat gesonde vrye tyd begin met stiltetyd. Leer ons vandag, deur U Heilige Gees, hoe om werklik stil te raak by U sodat ons ons vrye tyd reg kan vul.
want elkeen wat in die rus van God ingaan, rus van sy werk, net soos God van Syne. (Hebr 4:10)
Net hierdie een teksvers. Jy sien dis belangrik om jou vrye tyd in te lei deur stil te raak by God. Vra Hom hoe jy jou vrye tye moet vul. Onthou dat vrye tyd 'n besonderse konneksie met God is. Elkeen van ons kan nuut word wanneer ons in ons vrye tyd tot God nader. Vanuit hierdie teksvers is daar drie belangrike beginsels om na te kyk wanneer ons ons vrye tyd werklik wil geniet:
Beweeg weg van iets na iemand. (Hierdie is ook die sleutel om nie bekommernisse toe te laat om jou lewe so oor te neem dat jy nie jou vrye tyd kan geniet nie.)
Vrye tyd wil ons herinner dat ons nie wiele in 'n masjien is nie, maar mense. Coco Chanel het eenkeer opgemerk: "Jy raak van soveel bekommernisse ontslae wanneer jy besluit om nie iets te wees nie, maar iemand." In hierdie aanhaling lê daar baie waarheid. Wanneer ons ons vrye tyd oopsluit met die sleutel van geloof en gebed besef ons dat ons waarde in ons verhouding met God lê.
Die skrywer van Hebreërs wil ons herinner dat vrye tyd, wat ons meestal op Sondae, of op ons Sabbat het, 'n geleentheid is tot konneksie met God. Voel jy soms asof God te besig is in die week – net soos ek en jy. Dis normaal. Ek voel ook so. Jy hoef egter nie so te voel op Sondae of op jou Sabbat of gedurende jou vrye tyd nie. Daardie oomblikke is daar om my en jou te herinner dat ons nie iets is nie, maar iemand. Daardie oomblikke van vrye tyd gee vir ons konneksie met God wanneer ons besef dat Hy ook gerus het. Hy het ses dae lank die hemel en die aarde gemaak, en toe het Hy gerus.
Daarom gaan jy vrye tyd vir jou sinvol wees wanneer jy besef jy is nie iets nie, maar iemand. Dit sal ook sommer baie van jou bekommernisse wegneem.
Jou beursie hoef nie bepalend te wees in die kwaliteit van hoe jy jou vrye tyd spandeer nie. Ons waarde lê nie in hoe baie geld ons het nie. God wil nie hê dat ons vrye tyd ons 'n figuurlike arm en 'n been kos nie. Sinvolle vrye tyd kan ook wees om die skottelgoed te was. Wat help dit jy gebruik jou vrye tyd om net nog goed te koop. Om net nog iets te besit? Is dit nie beter om net jou vrye tyd te spandeer saam met diegene wat God vir jou gegee het nie?
Wanneer ek en jy kies om ons vrye tyd op eenvoudige maniere te spandeer, bring dit ons nader aan God. Die wêreld sê vir jou jy moet jou vrye tyd vul met geld spandeer, God sê gee jou rus vir My, en ek sal vir jou die mense wys saam met wie jy dit moet spandeer.
En dis dan ook die groot les van vandag se boodskap. Spandeer jou vrye tyd saam met mense vir wie jy omgee, terwyl jy eenvoudige aktiwiteite doen wat God verheerlik, en maak dan jou oë toe, en voel hoe Hy Sy teenwoordigheid vir jou wys.
14 Lea Jenner 011 763 2071
Magda Serfontein 083 426 3358
15 Dwayne Bornman -----------------
Ronel Myburgh 082 959 4339
Petro Oosthuizen 082 485 7695
Gerhard vd Merwe 084 440 7142
16 Damien Greyling 011 760 5349
Marti Pretorius 082 758 4374
Kenneth Schwarz 079 896 4440
Hennie Stephens 084 896 8557
17 Joey Bodenstein 072 430 0928
Rensche Nel 011 763 7084
René Pretorius 072 425 7781
18 Johan vd Merwe 060 689 7849
19 Ronél Bezuidenhout 078 486 7721
Susan Button 073 020 7632
Tanya de Weerdt 082 402 5282
20 Boet Holtzhausen 011 763 6933
Ruan Naudé 078 800 7392
Daar is more aand om 18:00 'n bestuurskommissie vergadering,wat gevolg sal word deur 'n kerkraadsvergadering om 18:45. Deel van die bespreking sal die heropening van eredienste en aktiwiteite by die kerk wees.